नई दिल्ली, 6 अगस्त (पीटीआई)। आज सु्रपीम कोर्ट में अनुच्छेद 35-ए को चुनौती देने वाली जनहित याचिका पर सुनवाई टल गई है। चीफ जस्टिस दीपक मिश्र व ए एम खानविलकर की पीठ ने याचिकाकर्ता से पूछा कि यह मसला संविधान पीठ जाना चाहिए या नहीं। इस मामले को पांच जजों की बेंच के पास भेजा जाए या नहीं इस पर भी विचार करने की जरूरत है। अब यह तीन जजों की कमेटी तय करेगी लेकिन अदालत में दो जज ही मौजूद थे। जस्टिस चंद्रचूड़ आज अवकाश पर हैं। एेसे में अब इस मामले की सुनवाई 27 अगस्त को होगी।